***The Comfort of Strangers*** er en britisk film fra 1990, regissert av Paul Schrader.

Handling
--------

Det ugifte engelske paret Colin og Mary er på ferie i Venezia for andre gang, i et forsøk på å gjenopplive forholdet deres. De besøker forskjellige landemerker, men samtidig blir de i det skjulte fotografert av en fremmed person. Mens de vandrer gjennom gatene, går paret seg vill. De møter Robert, en elegant britisk-italiensk mann som tilbyr seg å ta dem med til utestedet sitt. Over flere flasker vin beundrer Robert paret med intime, bisarre detaljer fra livet hans, inkludert historier om hans sadistiske far - en italiensk diplomat - samt grusomme narrestreker som hans yngre søstre spilte mot ham i barndommen deres. Han forteller også hvordan han møtte sin kone, Caroline, datteren til en kanadisk diplomat. Colin og Mary forsøker å returnere til hotellet etter deres natt med Robert, men de går seg vill igjen. Mary lider av migrene, og de to ender opp med å sove på gaten. De møter Robert og hans kone igjen, og spiser middag igjen. Men Mary begynner å slite med svimmelhet, og mistenker at hun har blitt dopet.

Mary blir eskortert av Caroline til et soverom, hvor hun finner veggene dekket av fotografier av henne og Colin, tatt i løpet av ferien deres. Caroline forklarer at Robert har fulgt etter paret siden dagen de ankom, etter å ha passert dem på gaten. De innser at de har blitt lokket dit, for å delta i Robert og Carolines forvridd sex-leker. Colin forsøker å komme seg unna, men de kutter over halsen hans med en barberhøvel. Samtidig som Colin blør til døde, begynner Robert og Caroline å ha sex. Senere blir Mary avhørt av det italienske politiet, før hun går for å se på Colins kropp. Mens hun blir eskortert ut av politistasjonen, blir Robert og Caroline avhørt. Når detektivene starter intervjuet med Robert, begynner han å fortelle en annen historie om faren sin.

Skuespillere
------------

* Christopher Walken som Robert
* Rupert Everett som Colin Mayhew
* Natasha Richardson som Mary Kenway
* Helen Mirren som Caroline
* Manfredi Aliquò
* David Ford som Waiter
* Daniel Franco som Waiter

Referanser
----------

1. ↑  ; besøksdato: 7. juli 2016.
2. 1 2 3 4 5  ; besøksdato: 7. juli 2016.
3. 1 2   *Freebase-data fra Google*, Google, Wikidata Q15241312,
4. 1 2  ; besøksdato: 7. juli 2016.
5. ↑   Lexikon des internationalen Films[Hentet fra Wikidata]
6. ↑  «The Comfort of Strangers (1990)» **(engelsk)**. Besøkt 1. august 2023.

Eksterne lenker
---------------

* (en) *The Comfort of Strangers* på Internet Movie Database Rediger på Wikidata

* (no) *The Comfort of Strangers* hos Filmfront Rediger på Wikidata

* (sv) *The Comfort of Strangers* i Svensk Filmdatabas Rediger på Wikidata

* (da) *The Comfort of Strangers* i Danmark Nationale Filminstitut Rediger på Wikidata

* (en) *The Comfort of Strangers* på AllMovie Rediger på Wikidata

* (fr) *The Comfort of Strangers* på Allociné Rediger på Wikidata

* (nl) *The Comfort of Strangers* på MovieMeter Rediger på Wikidata

* (en) *The Comfort of Strangers* på Turner Classic Movies Rediger på Wikidata

* (en) *The Comfort of Strangers* på Rotten Tomatoes Rediger på Wikidata

* (en) *The Comfort of Strangers* på Box Office Mojo Rediger på Wikidata